બિઝનેસ ડેસ્કઃ મજબૂત ગ્લોબલ સંકેતો વચ્ચે હેવીવેઇટ શેરોમાં ચાલુ રહેલી લેવાલીના પગલે ભારતીય બજાર મંગળવારે નવી ઓલટાઇમ હાઇ પર બંધ રહ્યું છે. સેન્સેક્સ ઇન્ટ્રા-ડે 38,939.91ની ઓલટાઇમ ટોચ બનાવીને અંતે 202.52 પોઇન્ટ વધીને 38,896.63 પર બંધ રહ્યો છે. એ જ રીતે, નિફ્ટીએ 11,760ની રેકોર્ડ હાઇ બનાવી હતી અને અંતે તે 46.55 પોઇન્ટ વધીને 11,738.50 પર બંધ રહ્યો છે. હેવીવેઇટ રિલાયન્સ ઇન્ડસ્ટ્રીઝનો શેર 2 ટકા તેજી સાથે પ્રથમવાર 1323ની હાઇ પર ગયો છે. આરઆઇએલની તેજીથી માર્કેટને વધવામાં મોટું બળ મળ્યું હતું.